cyanic-selkie/wikianc huggingface dataset:
কালো বন পর্বতশ্রেণী
প্রাকৃতিক অঞ্চল
ব্ল্যাক ফরেস্ট পর্বতশ্রেণীর অঞ্চলগুলিকে উত্তর থেকে দক্ষিণে ভাগ করা সবচেয়ে সহজ। ১৯৩০ এর দশক অবধি, এটিকে উত্তর ও দক্ষিণ ব্ল্যাক ফরেস্টে বিভক্ত করা হয়েছিল এবং জার্মানির কিনজিগ নদীর উপত্যকার রেখা ছিল এটির সীমান্ত। পরে এটিকে ভারী বনভূমিসম্পন্ন উত্তর বনভূমিতেও বিভক্ত করা হয় এবং এর যে নিম্ন ও মধ্যভাগ প্রধানত কৃষিকাজের জন্য ব্যবহৃত হতো তা ছিল কালো বনের কেন্দ্রীয় অংশ। এ অঞ্চলের স্বতন্ত্র অর্থনীতি ছিল, এটি বরফ যুগের তুষারকালীন রিলিফসম্পন্ন একটি অংশ যা দক্ষিণদিকের কালো বন হিসেবে স্বাভাবিকের চেয়ে অনেক বেশি উঁচু ছিল । হাই ব্ল্যাক ফরেস্ট শব্দটি দক্ষিণ এবং দক্ষিণ-মধ্য ব্ল্যাক ফরেস্টের সর্বোচ্চ অঞ্চলগুলিকে বোঝায়। ব্ল্যাক ফরেস্ট-এর জন্য আঁকা সীমানা অবশ্য বেশ বৈচিত্র্যময় ছিল। ১৯৩১ সালে, রবার্ট গ্র্যাডম্যান কেন্দ্রীয় ব্ল্যাক ফরেস্টকে কিনজিগ নদীর জলাবদ্ধ অঞ্চল হিসেবে বলেছিলেন এবং জার্মানির গুটাচ নদীর নিম্ন এলজ (Elz) উপনদী এবং কিনজিগ উপনদী পর্যন্ত অংশটিকে পশ্চিমাংশ হিসেবে অভিহিত করেছিলেন। এর উপর ভিত্তি করে, কেন্দ্রীয় ব্ল্যাক ফরেস্টটি উত্তরে কিনজিগ এবং দক্ষিণে জার্মান নদী ড্রেসাম থেকে গুটাচ পর্যন্ত প্রশস্ত রেখাটির মাঝে সীমাবদ্ধ। ১৯৫৯ সালে, রুডলফ মেটজ পূর্ববর্তী বিভাগগুলি একত্রিত করেছিলেন এবং একটি পরিবর্তিত ত্রিপক্ষীয়(তিন ভাগে বিভক্ত) বিভাগের প্রস্তাব দিয়েছিলেন, যা প্রাকৃতিক এবং আঞ্চলিক পদ্ধতির মাঝে সমন্বয় করতে সক্ষম হয় এবং ব্যাপকভাবে এর ব্যবহার শুরু হয়। এটিতে কেন্দ্রীয় ব্ল্যাক ফরেস্ট উত্তরে আকার ও রেঞ্চ নদীর বিভাজিকা দ্বারা ঘেরা যা পরবর্তীকালে মুর্গ এবং কিনজিগ নদীর বিভাজিকায় রূপান্তরিত হয়। ব্ল্যাক ফরেস্টের দক্ষিণ প্রান্ত 'বনডরফ গ্র্যাবেন জোন' দ্বারা বেষ্টিত এবং এই 'বনডরফ গ্র্যাবেন জোন' ও 'ফ্রিউডেনস্ট্যাড গ্রাবেন' একত্রে ব্ল্যাক ফরেস্টের পূর্ব প্রান্তকে বেষ্টিত করে।
পর্বত, নদী এবং হ্রদ
সমুদ্রতল থেকে ১,৪৯৩ মিটার উপরে দক্ষিণ ব্ল্যাক ফরেস্ট-এর 'ফিল্ডবার্গ' পাহাড় এলাকার সর্বোচ্চ শিখর। একই অঞ্চলে হার্জোজেনহর্ন (১,৪১৫ মিটার) এবং বেলচেন (১,৪১৪ মিটার) পাহাড়ও বিদ্যমান। সাধারনত দক্ষিণ বা উচ্চ ব্ল্যাক ফরেস্ট পাহাড়, উত্তর দিকের পাহাড়গুলোর চেয়ে বেশি উঁচু হয়ে থাকে।ব্ল্যাক ফরেস্টের সবচেয়ে উঁচু পর্বতশৃঙ্গ রেখার নাম কান্ডেল (১,২৪১.৪ মিটার) যা 'ফ্রেইবার্গ-হোলেণ্টাল–নিউস্টাড' লাইনের উত্তরে অবস্থিত। এছাড়াও অন্যান্য পাহাড়ের মধে উল্লেকযোগ্য হর্নিসগ্রাইন্ড (১,১৬৩ মিটার), শাউসল্যান্ড (১,২৮৪.৪ মিটার) এবং ব্লাউয়েন (১,১৬৪.৭ মিটার) পর্বত, এদের প্রত্যেকেই পশ্চিম উপত্যকার কাছে অবস্থিত।
ব্ল্যাক ফরেস্টের নদীগুলোর মধ্যে রয়েছে ডানুব (যা ব্ল্যাক ফরেস্টের ব্রিগাচ এবং ব্রাগ নদীর সাথে একই অববাহিকায় উৎপন্ন হয়), এনজ, কিনজিগ, মুরগ, নাগোল্ড, নেকার, রেঞ্চ এবং উইস নদী অন্তর্ভুক্ত। ব্ল্যাক ফরেস্ট রাইন নদ দ্বারা প্রবাহিত আটলান্টিক মহাসাগরের ড্রেইনেজ অববাহিকা (কোন সাগরের অববাহিকা সরু হয়ে নদী বা হ্রদের অববাহিকায় যুক্ত হলে তাকে বলা হয় ড্রেইনেজ অববাহিকা বলা হয়) এবং ডানুব নদী দ্বারা প্রবাহিত ব্ল্যাক সি এর ড্রেইনেজ অববাহিকার মধ্যবর্তী মহাদেশীয় বিভাগের কিছু অংশ দখল করে। ব্ল্যাক ফরেস্টের দীর্ঘতম নদী এনজ, কিনজিগ, এলজ, ওটাচ, নাগোল্ড, ডানুব ইত্যাদি। এনজ নদী ব্ল্যাক ফরেস্ট-এর দীর্ঘতম নদী যার দৈর্ঘ্য ১১৫ কিলোমিটার। এখানকার কয়েকটি গুরুত্বপূর্ণ হ্রদ হলো ব্রেগ, ব্রিগাচ, মুর্গ, রেনচ, শুটার, উইস, আচের, ড্রাইসাম ইত্যাদি। এখানে দীর্ঘতম হ্রদ মুর্গ যা ৭৯ কিলোমিটার দীর্ঘ।
ভূতত্ব
ব্ল্যাক ফরেস্ট নেইস পাথর এবং গ্রানাইটের স্তরের উপর বেলেপাথরের আচ্ছাদন দিয়ে গঠিত। একসময় ব্ল্যাক ফরেস্ট এবং এর নিকটবর্তী ভোগেস পর্বতমালা এ এলাকার টেকটনিক বিবর্ধনের একটি অংশ ছিল। পরবর্তীতে ইওসিন যুগের মাঝামাঝি সময়ে একটি রিফটিং(মাটিতে ফাটল ধরে মাটি চিড়ে যাওয়া) পিরিয়ড অঞ্চলটিকে প্রভাবিত করে এবং আপার রাইনের সমতল অংশটি গঠিত হয়। উয়ার্ম গ্লাসিয়াল যুগের সর্বশেষ পিরিয়ডে ব্ল্যাক ফরেস্টে অনেকগুলো হিমবাহ সৃষ্টি হয়, যেগুলোর মধ্যে কিছু কিছু যেমন,মামেলজেই এখনো হ্রদ আকারে বিদ্যমান।
উঁচু পার্বত্য অঞ্চল
ইওসিন যুগে আপার রাইন গ্রাবেনের নিমজ্জনের পর পূর্বের ব্ল্যাক ফরেস্ট এবং পশ্চিমের ভোগেস পাহাড়ের উচ্চতা বৃদ্ধি পেয়েছিল। এর কেন্দ্রে অবস্থিত কায়জার্সটুল আগ্নেয়গিরি মায়োসিন যুগে সৃষ্টি হয়েছিল।পরবর্তীতে, এর পার্বত্য অঞ্চলের মেসোজোইক যুগে সৃষ্ট প্ল্যাটফর্মটি ক্ষয়ে গিয়ে বান্টার স্যান্ডস্টোন এবং রোটলিজেন্ড শ্রেণী থেকে আলাদা হয়ে গিয়েছিল, তবে এটি শেষ পর্যন্ত টিকে যায়। প্লায়োসিন যুগে এ এলাকার ভূখন্ডে একধরনের অসমতল বৃদ্ধি ঘটে যা ফিল্ডবার্গ সহ দক্ষিণের ব্ল্যাক ফরেস্টকে প্রভাবিত করে। ফলস্বরূপ, উত্তর ব্ল্যাক ফরেস্টের হার্নিসগ্রিন্ড অঞ্চলের আশেপাশের এলাকা তুলনামূলকভাবে বেশ নীচু। পাশাপাশি কেন্দ্রীয় ব্ল্যাক ফরেস্টে, কিনজিগ এবং মুর্গ নদীর মাঝে এক ধরনের টেকটোনিক সিঙ্কলাইন সৃষ্টি হয়েছিল। ভূতত্ত্ববিজ্ঞানী ওয়ালথার পেনক (১৮৮৮-১৯২৩) ব্ল্যাক ফরেস্টকে একটি উন্নত ভূতাত্ত্বিক প্রাসাদ হিসাবে বিবেচনা করেছিলেন এবং এটিকে তার 'পাইডমন্ট বেঞ্চল্যান্ডস' তত্ত্বের মডেল হিসেবে উপস্থাপন করেছিলেন।
প্ল্যাটফর্ম
ব্ল্যাক ফরেস্ট-এর উত্তরে স্ফটিক বেসমেন্টের উপরের অংশ এবং এর সাথে যুক্ত কেন্দ্রীয় ব্ল্যাক ফরেস্ট-এর অংশগুলোতে বান্টার স্যান্ডস্টোন(বান্টার বেলেপাথর)-এর শিলাস্তর প্রচুর পরিমাণে বিদ্যমান।এখানকার গ্রিনডেন উজানের সবচেয়ে শক্ত স্তর এবং এনজ নদীর এর উপরের এলাকাগুলো মূলত সিলিকার স্তূপ দিয়ে গঠিত, যা পরবর্তীতে মুর্গ নদীর শাখা-নদীগুলো দ্বারা ক্ষয়প্রাপ্ত হয়ে যায়। তবে পূর্ব এবং উত্তরের এলাকায় আপার বান্টার (বেলেপাথর ও লালমাটি)-এর স্তর বিদ্যমান। এছাড়া, কিনজিগ নদীর দক্ষিণের বান্টার বেলেপাথরের জোনটি পর্বতশ্রেণীগুলোর পূর্বদিকের একটি সীমানাকে বেষ্টিত করে।
বরফ যুগ এবং টোপোগ্রাফি (বরফ যুগ ও ভূসংস্থান)
জলবায়ু
জলবায়ুগতভাবে ব্ল্যাক ফরেস্টের গ্রামগুলোর চেয়ে পার্বত্য অঞ্চলের তাপমাত্রা কম এবং বৃষ্টিপাতের পরিমাণ বেশি। এখানকার উচ্চভূমিগুলোতে প্রায় সারা বছরই নিয়মিত বৃষ্টিপাত হতে থাকে। অবশ্য এখানে উচ্চতার সাথে তাপমাত্রা বা বৃষ্টিপাতের পরিমাণের কোন সম্পর্ক নেই, অর্থাৎ বেশি উঁচু অঞ্চলে তাপমাত্রা ও বৃষ্টিপাতের পরিমাণও বেশি হবে, ব্যাপারটা এমন নয়। বরং নিম্ন অঞ্চলগুলিতেও বৃষ্টিপাতের পরিমাণ অনেক সময় বেড়ে যায় এবং পাহাড়ের পশ্চিম দিকটায় বর্ষার সময় খুব ভারী বৃষ্টিপাত হয়ে থাকে।
তাপমাত্রা এবং রোদ
তাপমাত্রার দিক দিয়ে, ব্ল্যাক ফরেস্টের উঁচু অঞ্চলগুলিতে সারা বছরজুড়ে তাপমাত্রার খুবই কম পরিবর্তন হ‍য়ে থাকে। এর পেছনে কারণ হলো, উঁচু অঞ্চলে বায়ুপ্রবাহ কিছুটা হালকা হয় এবং গ্রীষ্মকালে এখানে প্রচুর পরিমাণে মেঘ থাকায় রোদ ও তাপমাত্রার পরিমাণ কম থাকে। আবার শীতকালে পাহাড়ের শেখরগুলো বেশ রোদেলা থাকে যেখানে উপত্যকাগুলো বরফ ও ঘন কুয়াশায় আচ্ছাদিত হয়ে যায়।
ইতিহাস
প্রাচীনকালে একজন কেল্টিক দেবতা অ্যাবনোবার নামানুসারে ব্ল্যাক ফরেস্টকে অ্যাবনোবা মন্স নামে অভিহিত করা হতো যার অর্থ হলো অ্যাবনোবা দেবতার মন্দির। এরও আগে, রোমান যুগে জার্মান শব্দ মার্কা (অর্থ- সীমান্ত) হতে ব্ল্যাক ফরেস্টের নামকরণ করা হয় সিলভা মার্সিয়ানা বা মার্সিনিয়ান বনভূমি।এর কারণ মার্কোমানি নামক একটি জার্মান জাতীয় মানবগোষ্ঠী যারা রোমান লাইম নামক জার্মান সীমান্তের কাছে বসবাস করতেন, ধারণা করা হয় যে ব্ল্যাক ফরেস্ট এই মার্কোমানি কলোনির সীমানার একটি অংশ ছিল। এই জনগোষ্ঠী জার্মান ক্ষুদ্র নৃগোষ্ঠী সুয়েবি (যে জাতির নামে জার্মানির সবিয়া অঞ্চলের নামকরণ করা হয়েছে) জাতি হতে আগত।
রোমান সীমান্তের কাছে অবস্থিত বাডেনওয়েলার, সুলজবার্গ ও এদের আশেপাশের কিছু এলাকায় বসতি তৈরী এবং 'কিনজিগটালস্ট্রাই' নামক রাস্তার নির্মাণকার্য ছাড়া সমগ্র ব্ল্যাক ফরেস্টের নগরায়ণ মূলত রোমান নয়, আলেমানি জনগোষ্ঠী দ্বারা সম্পন্ন হয়েছিল। এ জনগোষ্ঠী সর্বপ্রথম রেড স্যান্ডস্টোন সীমান্তের উপত্যকাগুলিতে (যেমন- বার উপত্যকার এলাকা) বসতি স্থাপন করে। এই নগরায়ণ দ্রুত উঁচু পার্বত্য অঞ্চল এবং বনভূমিগুলোতেও ছড়িয়ে পড়ে যার ফলে ১০ দশকের শেষের দিকে সৃষ্ট প্রাচীন গ্রামগুলো রেড স্যান্ডস্টোন এলাকার আশেপাশে পাওয়া যায়, যেমন- রোটেনবাকে প্রাপ্ত প্রাচীন গ্রামটি হিসাবনুযায়ী ৮১৯ সালের দিকে সৃষ্ট। ১৬ শতকের জার্মান কৃষক যুদ্ধের পিছনে কারণ হিসেবে যে বিদ্রোহগুলো হয়েছিল, তাদের মধ্যে বান্ডসু বিদ্রোহ সহ বেশ কিছু বিদ্রোহ ব্ল্যাক ফরেস্টে সংগঠিত হয়েছিল। পরবর্তী দুই শতাব্দীতে আরও কিছু কৃষক বিদ্রোহ ব্ল্যাক ফরেস্টের হোজেনওয়াল্ডে সংগঠিত হয়। ব্ল্যাক ফরেস্টে ১৭ শতক ও ১৮ শতকের অনেকগুলো সামরিক দুর্গের অবশিষ্টাংশ এখনো বিদ্যমান, বিশেষত এর পর্বতমালাগুলোতে এদের বেশি দেখা যায়। উদাহরণহিসেবে বলা যায়, জার্মান সামরিক কমান্ডার লুইস উইলিয়ামের বিভিন্ন বারোক কর্ম (সপ্তদশ ও অষ্টাদশ শতকে প্রচলিত স্থাপত্যশৈলী), অ্যালেকজান্ডার দুর্গ (যেখানে সৈনিকদের আত্নরক্ষার জন্য আলাদা স্থান তৈরী করা হয়েছিল), রঁশেনশ্যাঞ্জ দুর্গ, সুইডিশ দুর্গ স্কুইডেনশ্যাঞ্জ ইত্যাদি।
ব্ল্যাক ফরেস্ট মূলত পর্ণমোচী গাছ (প্রতিবছর একটি নির্দিষ্ট মৌসুমে পাতা ঝরায় যে সকল গাছ) এবং দেবদারু গাছের একটি মিশ্র বন ছিল, এ গাছগুলো ধীরে ধীরে উঁচু এলাকাগুলোতেও বাড়তে থাকে। কিন্তু ১৯ শতকের মাঝামাঝি সময়ে ব্ল্যাক ফরেস্টকে প্রায় বনভূমিশূন্য করে ফেলে এসব গাছের পরিবর্তে এখানে বিভিন্ন ধরনের শৌখিন গাছ লাগানো শুরু করা হয়। ১৯৯০ সালে, ভিভিয়ান ও ওয়াইবকে নামক দু'টি হ্যারিকেন সাইক্লোন দ্বারা ব্ল্যাক ফরেস্ট মারাত্নকভাবে ক্ষতিগ্রস্ত হয়। ২৬শে ডিসেম্বর, ১৯৯৯ সালে,হ্যারিকেন লোথার দ্বারা ব্ল্যাক ফরেস্ট আরও ভয়াবহভাবে ক্ষতিগ্রস্ত হয়। রুহেস্টেইন এলাকার প্রায় ১০ হেক্টর জমি একটি হ্যারিকেন দ্বারা সম্পূর্ণরূপে বিনষ্ট হয়ে গিয়েছিল। এসব ঝড়ে ভেঙ্গে পড়া গাছগুলো সে সময় বছরের পর বছর কিছু ক্ষণস্থায়ী গুদামঘরে রেখে দেয়া হতো।তবে পরবর্তীতে এই ক্ষতিগ্রস্ত এলাকাগুলো প্রকৃতির সাথে তাল মিলিয়ে নিজেদের মতো করে বিকশিত হয় এবং এ কারণে বর্তমানযুগে ব্ল্যাক ফরেস্ট আবার একটি মিশ্র বনভূমিতে পরিণত হয়েছে।
সংস্কৃতি
ব্ল্যাক ফরেস্ট মূলত গ্রামীণ এলাকা। বহু ছড়িয়ে ছিটিয়ে থাকা গ্রাম এবং হাতেগোনা কয়েকটি বড় শহর নিয়ে গঠিত ব্ল্যাক ফরেস্ট। ঐতিহ্য এবং রীতিনীতি এখানকার অনেক জায়গায় উৎসব আকারে উদযাপিত হয়। ব্ল্যাক ফরেস্ট এর স্থানীয় ফার্মহাউসগুলোর বেশ সুপরিচিত, এই ফার্মহাউসগুলো হাই-হিপ ছাদ বা বাংলো জাতীয় ছাদের জন্য অন্য ফার্মহাউস থেকে আলাদা। এছাড়াও ব্ল্যাক ফরেস্ট এর ব্ল্যাক ফরেস্ট গ্যাটেও বা ব্ল্যাক ফরেস্ট কেক, ব্ল্যাক ফরেস্ট হ্যাম (মাংসের তৈরী এক ধরনের খাবার), ব্ল্যাক ফরেস্ট নোম (ব্ল্যাক ফরেস্টের রূপকথায় প্রচলিত এক ধরনের কাল্পনিক প্রাণী যাদের রেঁনেসা যুগের যাদু ও রসায়নবিদ্যায় পারদর্শী বলা হয়ে থাকে), কির্শওয়াসের নামক এক প্রকার স্বচ্ছ পানীয় এবং কোকিল-ঘড়ি বা Cuckoo Clock এর জন্য বিখ্যাত।
উপভাষা
ব্ল্যাক ফরেস্ট অঞ্চলে কথিত প্রধান উপভাষা হলো আলেমানিক।
পোশাক
ঐতিহ্যবাহী পোশাক বা ট্র্যাক্টেন সাধারণত উৎসব উপলক্ষে আজও পরা হয়। এই জাতীয় পোশাকের চেহারা একেক অঞ্চলে এক রকম হয় অর্থাৎ এক অঞ্চল হতে আরেক অঞ্চলে পরিবর্তিত হয়। ব্ল্যাক ফরেস্টের অন্যতম জনপ্রিয় পোশাকগুলি কার্নবাক, রেইচেনবাক এবং গুটাচ ইম কিনজিগটাল গ্রামগুলিতে দেখা যায় এবং এ পোশকগুলোর একটি বৈশিষ্ট্য হলো বোলেনহাট হেড্রেস, যা বিভিন্ন আনুষ্ঠানিক উৎসবে চুলে বা মাথায় পরা হয়। অবিবাহিত মহিলারা লাল টুপি বা বোলেন(উলের বল) যুক্ত টুপি পরেন, বিবাহিত মহিলারা একই টুপি কালো রঙের পরে থাকেন। আক্দ সম্পন্ন মহিলারা তাদের বিয়ের দিন এবং অনেক সময় বিয়ের আগের কিছুদিন শ্যাপেল নামক এক ধরনের মুকুট পরে থাকেন, এই মুকুটগুলোর সবচেয়ে বড় আকারের উদাহরণ সেন্ট জর্জেন শহরে পাওয়া যায় যেখানে এগুলো ৫ কেজি ওজনের পর্যন্তও হয়ে থাকে।
চিত্রকর্ম
ব্ল্যাক ফরেস্টের গ্রামীণ সৌন্দর্যের পাশাপাশি এর বাসিন্দাদের ঐতিহ্যবাহী চেতনা ১৯ এবং ২০ শতকের গোড়ার দিকে অনেক শিল্পীকে আকৃষ্ট করেছিল, যাদের শিল্পকর্মগুলো ব্ল্যাক ফরেস্টকে বিশ্বজুড়ে বিখ্যাত করে তুলেছে। এদের মধ্যে বিশেষভাবে উল্লেখযোগ্য হলেন বারনাউ-এর হ্যান্স থোমা এবং তার সহপাঠী রুডল্ফ এপ, যাকে বাডেনের তৎকালীন প্রধান নৃপতি ফ্রেডেরিকের নির্দেশে পাঠানো হয়েছিল। উভয় শিল্পীই সারাজীবন ব্ল্যাক ফরেস্টের মোটিফ এঁকে গেছেন। ড্যাসেল্ডর্ফের শিল্পী জে মেজলার তাঁর প্রাকৃতিক দৃশ্যের ছবি আঁকার জন্য সমগ্র ব্ল্যাক ফরেস্ট ভ্রমণ করেছিলেন।জার্মান চিত্রশিল্পী উইলহেলম হ্যাসম্যানের 'গুটাচ শিল্পী কলোনি'-এর কাজগুলি ব্যাপকভাবে প্রশংসিত হয়েছিল, তাদের ল্যান্ডস্কেপ এবং জেনার মোটিফগুলি ব্ল্যাক ফরেস্টের আসল চরিত্র তুলে ধরেছে। স্থানীয় লেখক হেইনরিক হ্যান্সজ্যাকোবের সাথে এ শিল্পী কলোনিও বাডেন লোক পোশাকের আন্দোলনে অংশ নিয়েছিল।
কারুশিল্প
ব্ল্যাক ফরেস্টে কাঠ খোদাই করে হাতে বানানো বিভিন্ন ধরনের মূর্তি যেমন, লঙ্গিনাস ক্রস, বিখ্যাত ভাস্কর্য মাথিয়াস ফ্যালার ইত্যাদি তৈরী করা হয়। একজন নামহীন রোমান সৈনিক যাকে যীশুখ্রিষ্টের সাথে বিদ্ধ করা হয়েছিল বলে ধারণা করা হয়, জার্মানে তাকে সেইন্ট লঙ্গিনাস এবং খ্রিষ্টান ধর্মে হলি ল্যান্স বলে অভিহিত করা হয়। লঙ্গিনাস ক্রস এক ধরনের ভাস্কর্য যা সেইন্ট লঙ্গিনাস এবং তার জীবনকাহিনীর বিভিন্ন অংশকে প্রদর্শন করে । কাঠের খোদাই ব্ল্যাক ফরেস্টের একটি ঐতিহ্যবাহী কুটির শিল্প এবং কাঠের খোদাই করে তৈরী গহনা বা অলঙ্কারগুলি এখনও পর্যটকদের জন্য ব্ল্যাক ফরেস্ট প্রতীক হিসাবে যথেষ্ট পরিমাণে উৎপাদিত হয়। কোকিল-ঘড়ি বা Cuckoo Clock ব্ল্যাক ফরেস্টে তৈরী কাঠের শিল্পগুলোর মধ্যে সবচেয়ে বেশি বিখ্যাত যা এখানকার অর্থনীতি ও ইতিহাসেরও একটি গুরুত্বপূর্ণ অংশ।
রান্না ও বিভিন্ন পদের খাবার
ব্ল্যাক ফরেস্ট হ্যাম এই অঞ্চলেই সর্বপ্রথম তৈরী করা হতো এবং হ্যামের পাশাপাশি ব্ল্যাক ফরেস্টের আরেকটি বিখ্যাত খাবারের নাম ব্ল্যাক ফরেস্ট গ্যাটেও যা "ব্ল্যাক ফরেস্ট চেরি কেক" বা "ব্ল্যাক ফরেস্ট কেক" নামে পরিচিত এবং এটি চকোলেট কেক, ক্রিম, টক চেরি এবং কির্শ্চ (গাঁজানো চেরীর জুস) দিয়ে তৈরি করা হয়। ব্ল্যাক ফরেস্টে হ্যাম, পনির এবং ক্রিম দিয়ে তৈরি ফ্ল্যামকুচেন নামক পিৎজা জাতীয় এক ধরনের খাবার তৈরী যা বাডেন শহরের একটি বিশেষত্ব। ফানকুচেন নামের ক্রেপ কাপড়ের মতো পাতলা এক প্রকার পেস্ট্রিও এখানে বেশ জনপ্রিয়। ব্ল্যাক ফরেস্টের জনগণ ভোজনবিলাসী হওয়ায় এখানকার খাবার সুস্বাদু হিসেবে পরিচিত।শতাব্দীরও বেশি সময় ধরে খ্যাত ফ্রান্সের একটি খাবারের ম্যাগাজিন সিরিজ 'মিশেলিন' প্রতিবছর ইউরোপের সবচেয়ে প্রাচীন ও সর্বশ্রেষ্ঠ খাবারের হোটেলগুলো তালিকা আকারে প্রকাশ করে এবং ব্ল্যাক ফরেস্টের ১৭টি রেস্তোঁরাকে এ ম্যাগাজিন তালিকাভুক্ত করেছে, এদের মধ্যে দুটি রেস্তোঁরা (বেয়ার্সব্রনের ব্যারেইস রেস্তোঁরা এবং শোয়ার্জওয়াল্ডস্টিউব রেঁস্তোরা) তিন স্টার বিশিষ্ট। পাশাপাশি শোয়ার্জওয়াল্ডস্টিউব জার্মানির একমাত্র রেস্তোঁরা যা প্রতি বছর ১৯৬৬ সাল থেকে মিশেল স্টার রেস্তোরাঁ হিসেবে ভূষিত করা হয়েছে। শোয়ার্জওয়াল্ডস্টিউব হোটেলের মালিক পরিবারের প্রায় সকলেই পেশাদার রাধুঁনী এবং তিন প্রজন্ম ধরে এই পরিবার হোটেলের এ ঐতিহ্য রক্ষা করে আসছেন।
ফ্যাসনেট উৎসব
জার্মানির একটি প্রচলিত ধর্মীয় উৎসবের নাম লেন্ট। এই লেন্ট উৎসবের কয়েকদিন আগে ব্ল্যাক ফরেস্টসহ জার্মানির বেশ কিছু জায়গায় একটি কার্নিভাল বা মেলা জাতীয় উৎসব পালিত হয় যাকে ফ্যাসন্যাক্ট বা ফ্যাসনেট বলা হয়। ফ্যাসনেটের দিনটি জার্মানির ছুটির দিনগুলোর মধ্যে একটি। অ্যাশ ওয়েডনেসডে বা একটি বিশেষ বুধবারে অনেক খ্রিষ্টান বিশেষ নামায ও রোযা সম্পন্ন করে এবং এই দিনটির ঠিক আগের দিন অর্থাৎ মঙ্গলবারে ফ্যাসনেট উদযাপিত হয়। ফ্যাসনেট উদযাপনের এ দিনটিকে ফ্যাসনেটমেন্ডিগ বলা হয়। এদিন অসংখ্য মানুষ বিভিন্ন ধরনের হাতে বানানো কাঠের তৈরী মুখোশ পরে রাস্তায় নেমে পড়ে, এর মধ্যে একটি বিশেষ ধরনের মুখোশকে ব্ল্যাক ফরেস্ট মুখোশ বলা হয় যা ব্ল্যাক ফরেস্টের জনগণ ফ্যাসনেটের দিন পরে থাকেন এবং এখানেই এদের বানানো হয়, এই মুখোশ এতই জনপ্রিয় যে ব্ল্যাক ফরেস্টের বাইরের অন্যান্য এলাকার জনগণও এদের পরিধান করে থাকেন।
খনি
আকরিক সমৃদ্ধ হওয়ার কারণে ব্ল্যাক ফরেস্টের অর্থনীতির অন্যতম অংশ হলো খনি। এই আকরিকগুলো এক সময় কার্বনিফেরাস এবং আর্থোনেইস পাথরের সাথে সংযুক্ত অবস্থায় ছিল। সাম্প্রতিক আবিষ্কার হতে দেখা যায় যে, এই আকরিকের খনিগুলো খুব প্রাচীন নয়(ট্রায়াসিক যুগ হতে টারটায়ারি যুগের মধ্যে সৃষ্ট)। এরকম বিভিন্ন আকরিক পাওয়া যায় ফোর্জহেইমের নিকটবর্তী উত্তর ব্ল্যাক ফরেস্টের ফ্লোরাইড খনি, কেন্দ্রীয় ফ্রিউডেনস্ট্যাডের বারাইট খনি, ওয়াইল্ডসাব্যাক এলাকার ফ্লোরাইড, লেড এবং রূপার খনি এবং দক্ষিণ কালো বনের টডনাউ, উইডেন, আরবার্গ এলাকার নিকটবর্তী র‍্যানক্যাক ও ওলসব্যাক উপত্যকার ফ্লোরাইড খনি হতে পাওয়া যায়। টডমুস এবং হারব্যাকের নিকটবর্তী হোজেনওয়াল্ড বনভূমিতে গলিত লাভা জমে সৃষ্ট নোরাইট পাথরে নিকেল-ম্যাগনেটাইট আকরিক রয়েছে। ভূসংযুক্ত আকরিকের মধ্যে রয়েছে ফুটহিল জোনের লৌহ আকরিক এবং মিউলেনব্যাক বা বাডেন-বাডেনের কাছাকাছি এলাকার ইউরেনিয়াম আকরিক। এছাড়াও রয়েছে পাথুরে কয়লা, যা শুধুমাত্র বার্গোপটেন এবং ডায়ার্সবার্গের কাছে পাওয়া যায়।
খ্রিষ্টপূর্ব ৫ম বা ৬ষ্ঠ শতাব্দীতে, উত্তর ব্ল্যাক ফরেস্টে কেল্ট জাতি(রোমানদের পূর্ববর্তী একটি প্রাচীন জাতি) লৌহ আকরিক উদ্ধার করতে সক্ষম হয়। রোমান যুগে দক্ষিণ ও বিশেষত মধ্য ব্ল্যাক ফরেস্টে (প্রাপ্ত প্রমাণ অনুযায়ী সুলজবার্গ,বাডেন ওয়েইলার এবং মিউনস্টার উপত্যকায়) রূপা এবং লেড আকরিক সংগ্রহ শুরু হয়। শেষ মধ্যযুগে (প্রায় ১১০০ সাল থেকে) টডনাউ,মিউনস্টার, সাগেন উপত্যকা এবং পরবর্তীতে স্কাউন্ডসল্যান্ডেও খনির কাজ এক বিশেষ বিকাশ লাভ করেছিল। ধারণা করা হয় যে প্রায় ৮০০-১,০০০ খনি কর্মচারী মধ্যযুগের শেষ অবধি মিউনস্টার উপত্যকায় বসবাস ও কাজ করেছেন। প্লেগ রোগের মহামারী, জার্মান কৃষক যুদ্ধ এবং কেন্দ্রীয় ইউরোপে সংঘঠিত ত্রিশ বছর যুদ্ধের সময় এ খনির কাজ অনেক বেশি হ্রাস পেয়ে যায়। একটি গুরুত্বপূর্ণ খনির অঞ্চল ছিল কিনজিগ উপত্যকা এবং এর আশেপাশের উপত্যকাগুলি। কিনজিগ উপত্যকার উঁচু অঞ্চলে অবস্থিত শেনকেনজেলের কাছে উইটিচেনে বিভিন্ন ধরনের বারাইট, কোবাল্ট এবং রূপা পাওয়া গিয়েছিল।
ব্ল্যাক ফরেস্টে বিশ শতকের মাঝামাঝি পর্যন্ত ওয়াইল্ডসাব্যাকের কাছে এবং স্কাউন্ডসল্যান্ডে (১৯৫৪ সাল অবধি) অ-লৌহঘটিত ধাতুর খনন অব্যাহত ছিল। ওবারওলফ্যাকের র‍্যানক্যাক উপত্যকার ক্লারা পিটে আজও ফ্লোরাইট এবং বারাইট খনন করা হয়। রিংশিমের নিকটে ডগার জোনে লৌহ আকরিকের সংগ্রহকরণ ১৯৭০ এর দশক অবধি অব্যাহত ছিল এবং এরা জার্মানির কেহলে নিষ্কাশিত হয়েছিল। জার্মানির হার্জ পর্বত ও মধ্য ইউরোপের আকরিক পর্বতমালা হতে ব্ল্যাক ফরেস্টে প্রাপ্ত রূপার পরিমাণ তুলনামূলকভাবে বেশ কম ছিল এবং অন্যান্য রৌপ্য-খনির অঞ্চলে উৎপাদিত রূপার পরিমাণের মাত্র দশ শতাংশ ছিল এ এলাকার রূপার উৎপাদনের পরিমাণ। ব্ল্যাক ফরেস্টে প্রচুর শো মাইন রয়েছে। এর মধ্যে রয়েছে: নিউইনবার্গের নিকটে ফ্রিচগ্লাক পিট, নিউইনবার্কের নিকটবর্তী হেল্লা গ্লাক পিট, সিবাচের নিকটে সিলবারগ্রিউন্ডেল পিট, হালাওয়াগেনের নিকটবর্তী হিমিলিচ হিয়ার পিট ইত্যাদি।
বনজ
বেশ কয়েক শতাব্দী ধরে ব্ল্যাক ফরেস্টের কাঠ নৌ-কাঠামো হিসাবে এবং অন্যান্য জাহাজীকরণ শিল্পে ব্যবহারের জন্য এনজ, কিনজিগ, মুর্গ, নাগোল্ড এবং রাইন নদীগুলোতে করে পরিবহন করা হতো। শিল্পের এই শাখাটি ১৮ শতকে ফুটে উঠেছিল। বেশিরভাগ দীর্ঘ, সোজা পাইন গাছের কাঠগুলো নেদারল্যান্ডসে জাহাজ নির্মানের জন্য নদীপথে পরিবহন করা হয়েছিল, যাদের "ডাচম্যান" হিসাবে উল্লেখ করা হয়েছিল। এ কাঠগুলো নেদারল্যান্ডসে বালুকাময় এবং ভেজা জাতীয় মাটিতে ঘর নির্মাণের বিম হিসাবে ব্যবহৃত হতো। আমস্টারডামে আজও এই কাঠগুলি দিয়ে নির্মিত প্রচুর ঐতিহাসিক বিল্ডিং রয়েছে। বিকল্প পরিবহন হিসাবে রেলপথ এবং সড়ক নেটওয়ার্কের প্রসারণের ফলে, ১৯ শতকের শেষের দিকে নদীপথে পরিবহনের ব্যাপক অবসান ঘটে। বর্তমানে কাঠুরেরা মূলত জাপানে পাঠানোর জন্য খুব লম্বা এবং শাখাবিহীন দেবদারূ গাছ সংগ্রহ করেন। গরমের জন্য কাঠের পেলেটগুলির ক্রমবর্ধমান চাহিদা থাকায় নির্মিত কাঠের গুরুত্ব তীব্রভাবে বেড়ে গিয়েছে।
কাচ তৈরি, কয়লা-দহন এবং পটাশ(পটাশিয়ামের শক্তিশালী ক্ষার) খনন
ব্ল্যাক ফরেস্টের কাঠের সংস্থানগুলো অর্থনীতির নানান ক্ষেত্রে পণ্য সরবরাহ করত যা এখন অনেকাংশে অদৃশ্য হয়ে গেছে। কাঠকয়লা পোড়ানোর কাজে নিয়োজিত কর্মচারীরা বনের ভেতর কাঠের স্তূপ তৈরি করে এ থেকে কয়লা তৈরি করত, একইভাবে পটাশ বয়লারগুলি কাচ তৈরীর শিল্পের জন্য আরেকটু আধুনিকভাবে ব্যবহার করা হয়েছিল। ব্ল্যাক ফরেস্ট কাচ তৈরির কাঁচামাল এবং শক্তি সরবরাহ করত। বর্তমান সময়ে টডনাউ,ওলফাচ এবং গার্সবাচের ফরেস্ট গ্লাস সেন্টারে (যা দর্শকদের জন্য উন্মুক্ত) অবস্থিত কিছু কাঁচের বাড়ি সেই প্রাচীন কাচ ব্যবসার প্রমাণ দেয়।
ঘড়ি এবং গহনা উৎপাদন
ব্ল্যাক ফরেস্টের উপত্যকাগুলোর দুর্গম অঞ্চলগুলোতে শিল্পায়নের দিন শেষ পর্যন্ত আর আসেনি। শীতকালে, অনেক কৃষক তাদের বিকল্প আয় হিসেবে কাঠের কোকিল-ঘড়ি (Cuckoo Clock) তৈরি করতেন, যা উনিশ শতকে যথাযথ ইঞ্জিনিয়ারিং এবং ঘড়ির শিল্পে বিকশিত হয়েছিল এবং ব্ল্যাক ফরেস্টের বিভিন্ন উপত্যকার রেললাইনের প্রবেশপথে এদের সাজিয়ে রাখা হতো। তবে প্রত্যন্ত অঞ্চলে থাকার নানান অসুবিধার জন্য কাঠের হস্তশিল্প যন্ত্রনির্ভর হয়ে পড়ে যা বনের কাঠ ও খনি হতে প্রাপ্ত ধাতুর সাথে মিলিয়ে ব্যবহার করা হতো। এরপর বাডেন রাজ্য সরকার ছোট কারিগরদের যাতে ভাল প্রশিক্ষণ দেওয়া যায় এবং বিক্রির আরও উন্নত সুযোগ তৈরী হয় তা নিশ্চিত করতে ১৮৫০ সালে ফার্টওয়ানজেনে প্রথম ঘড়িনির্মাণের স্কুল প্রতিষ্ঠা করেন। যন্ত্রেরে চাহিদা বৃদ্ধি পাওয়ার কারণে জুনহানস এবং কেইনজেলের মতো বড় কোম্পানিও প্রতিষ্ঠিত হয়। বিংশ শতাব্দীতে সাবা, ডুয়াল এবং বেকারের মতো সংস্থাগুলিও অবদান রাখতে শুরু করে। ১৯৭০ এর দশকে ইউরোপের পূর্বাঞ্চলের আধুনিক শিল্প প্রতিযোগিতার কারণে এ শিল্পটি কমে গেছে। তবুও, ব্ল্যাক ফরেস্ট আজো ধাতবশিল্পের কেন্দ্র হিসাবে রয়ে গেছে এবং অনেকগুলি উচ্চ প্রযুক্তির কোম্পানি এখনো এখানে অবস্থিত। শিল্পায়নের শুরু থেকে ফোরজেইমে অসংখ্য সংস্থা তৈরী হয়েছে যারা গহনা তৈরি করে এবং মূল্যবান ধাতু ও পাথর দিয়ে কাজ করে। ফোরজেইমে একটি স্বর্ণকারের স্কুলও রয়েছে।
জলবিদ্যুৎ
বিপুল পরিমাণে বৃষ্টিপাত এবং বিভিন্ন উচ্চতার পর্বত থাকার কারণে ব্ল্যাক ফরেস্টের উল্লেখযোগ্য জলবিদ্যুৎ সম্ভাবনা রয়েছে। উনিশ শতকের আগে বিভিন্ন কারখানা বিশেষত করাত-কল এবং হাতুড়ি কল সহ অসংখ্য কল-কারাখানা পরিচালনার জন্য জলবিদ্যুৎ ব্যবহৃত হতো এবং ব্ল্যাক ফরেস্টের কিছু উপত্যকায় শিল্পায়নের অন্যতম কারণগুলির মধ্যে একটি ছিল জলবিদ্যুৎ। বিংশ শতাব্দীর পর থেকে, ব্ল্যাক ফরেস্টে নদীর প্রবাহ এবং পাম্পড স্টোরেজ পাওয়ার স্টেশনগুলি ব্যবহার করে সর্ববৃহৎ পরিমাণে বিদ্যুৎ উৎপাদন করা হয়েছে। ১৯১৪ থেকে ১৯২৬ সাল পর্যন্ত মুর উপত্যকায় রুডলফ ফেটউইস সংস্থা প্রতিষ্ঠিত ছিল যা উত্তর কালো বনে শোয়ারজেনবাক বাঁধ নির্মাণ করে। ১৯৩২ সালে, শ্লুচসি জলাশয়টি এর নতুন বাঁধ দিয়ে চালিত পাম্প-স্টোরেজ শক্তির কারণে কেন্দ্রীয় ব্ল্যাক ফরেস্টের উপরের বেসিনে পরিণত হয়। ২০১৩ সালে 'দক্ষিণ ব্ল্যাক ফরেস্ট শাল্কসিওয়ার্ক' সংস্থা ১৪টি স্টোরেজ ট্যাংক সহ পাঁচটি বিদ্যুৎকেন্দ্র নির্মাণ করে। হর্নবার্গ অববাহিকায় নিয়মানুযায়ী হোয়েরা জলাশয়ে প্রবাহিত হওয়ার আগে গড়ে ৬২৫ মিটার পানি টারবাইনগুলি ঘোরাতে ব্যবহার করা হয়। একবিংশ শতাব্দীতে, নবায়নযোগ্য শক্তি উৎস আইনের প্রেক্ষিতে, নদীগুলোর অসংখ্য ছোট ছোট বিদ্যুৎ কেন্দ্র পুনরায় খোলা বা নতুন করে নির্মাণ করা হয়েছে।
ভ্রমণ ও পরিবহন
ব্ল্যাক ফরেস্টের প্রধান শিল্প হলো পর্যটন। ব্ল্যাক ফরেস্ট পর্যটন সংস্থার ২০০৯ সালের হিসাব অনুযায়ী পর্যটন খাতে প্রায় ১,৪০,০০০ চাকরী বিদ্যমান এবং গড়ে প্রায় ৩৪.৮ মিলিয়ন পর্যটক এখানে বেড়াতে আসেন। গ্রীষ্ম, বসন্ত ও শরৎকালে এ এলাকার বিভিন্ন হাইকিং ট্রেইল ও বাইকিং এর পথ খুলে দেওয়া হয় যা পর্যটকের সংখ্যা আরও বাড়িয়ে দেয়। একইভাবে, শীতকালে এখানে বিভিন্ন শীতকালীন খেলাধুলার আয়োজন করা হয়। এর মধ্যে ডাউনহিল স্কি ও নরডিক স্কি উল্লেখযোগ্য। এছাড়াও বিভিন্ন উচ্চতার পাহাড়গুলো গ্লাইডিং করতে ব্যবহৃত হতো। ব্ল্যাক ফরেস্টের হাইকিং, স্কি ও বাইকিং এর ট্রেইলগুলোর দৈর্ঘ্য সব মিলিয়ে মোট ২৩,০০০ কিলোমিটার এবং ব্ল্যাক ফরেস্ট ক্লাব এদের রক্ষণাবেক্ষণের কাজে নিয়োজিত এবং এ ক্লাবের সদস্য বা কর্মচারী সংখ্যা প্রায় ৯০,০০০।
পর্যটক আকর্ষণ
ব্ল্যাক ফরেস্টের সবচেয়ে জনপ্রিয় পর্যটনকেন্দ্র ও রিসোর্ট হলো টিটিসি ও শাল্কসি। উভয় হ্রদেই ডাইভিং ও উইন্ড সার্ফিং এর মতো ওয়াটার গেমসের ব্যবস্থা রয়েছে। জার্মানির বাডেন-বাডেন শহরও এখানকার একটি দর্শনীয় শহর। এটি মূলত স্পা শহর নামে পরিচিত এবং এর উল্লেখযোগ্য স্পা রিসোর্ট হলো ব্যাডেনওয়েলার, বাড হেরেনাল্ব, ওয়াইল্ডবাড, বাড ক্রোজিঙ্গেন, বাড লাইবেনজেল ​​এবং ব্যাড বেলিনঙ্গেন স্পা রিসোর্ট। অন্যান্য দর্শনীয় স্থানের মধ্যে রয়েছে গেঙ্গেনবাক শহরের প্রাচীন সাম্রাজ্য, ওলফ্যাক,স্কিল্ট্যাক ও হ্যাসল্যাক অঞ্চলের ১ম বিভাগীয় শহর এবং হর্নিসগ্রিন্ডের কাছে অবস্থিত ফুল ও পানীয়ের জন্য বিখ্যাত গ্রাম সাসব্যাকওয়াল্ডেন। ভ্রমণের জন্য আরো কিছু মনোরম প্রাচীন শহর হলো আল্টেনস্টেইগ, ডর্নস্টেস্টেন, ফ্রেইবার্গ ইম ব্রেইসগো, গের্নসবাক, ভিলিগেন এবং জেল অ্যাম হার্মারবাচ। পানভোজনের উৎসবের কেন্দ্রস্থল বায়ার্সব্রন, জার্মানির সবচেয়ে বড় বাজার ফ্রেউডেন্ট্যাড, গের্সব্যাকের ফুলের প্রদর্শনী (যা দু'বার 'গোল্ডেন ভিলেজ' পুরষ্কারে ভূষিত) এখানকার অন্যতম দর্শনীয় স্থান। অভ্যন্তরীণ সৌন্দর্য্যের জন্য জনপ্রিয় জায়াগা সেইন্ট ব্লেসিন, স্যাঙ্ক ট্রাডপার্ট, সেইন্ট পিটার, সেইন্ট মারগেন, অ্যালফসব্যাক অ্যাবেই ও প্রায় ধ্বংশপ্রাপ্ত হারসাউ অ্যাবেই যারা প্রত্যেকেই লাল বর্ণের বেলেপাথর দিয়ে তৈরি। আরেকটি মনোরম প্রাচীন অট্টালিকা বিদ্যমান স্কেনজেলের নিকটবর্তী উইটিচেন অ্যাবেইতে। নদীগুলোর আশেপাশের উপত্যকাগুলোও পর্যটকদের কাছে ভীষণ জনপ্রিয়। মোট কথায় ব্ল্যাক ফরেস্টের ঐতিহাসিক শহরগুলোর মধ্যে রয়েছে বাডেন-বাডেন, ফ্রেইবার্গ, ক্যাল (হারমান হেসির জন্ম শহর), গেঙ্গেনবাক, স্টাফেন, শিল্টাক, হাসলাক এবং আলটেনস্টেইগ। অন্যান্য জনপ্রিয় গন্তব্যগুলির মধ্যে রয়েছে ফিল্ডসবার্গ, বেলচেন, কান্ডেল এবং স্কাউইনসল্যান্ডের মতো পাহাড়, টিটিসি এবং শ্লুচির হ্রদ, সকল সেইন্ট জলপ্রপাত, ট্রাইবার্গ জলপ্রপাত ইত্যাদি। এই জলপ্রপাতগুলো সর্বোচ্চ নয়, তবে এরা জার্মানির সর্বাধিক বিখ্যাত জলপ্রপাত।আরো আছে ইউটাক নদীর ঘাট যা ব্ল্যাক ফরেস্টের অন্যতম মনোরম স্থান। দার্শনিক মার্টিন হাইডেগার ব্ল্যাক ফরেস্টে দার্শনশাস্ত্র বিকাশে গুরুত্বপূর্ণ অবদান রেখেছেন। হাইডেগার ব্ল্যাক ফরেস্টের একটি ছোট্ট কুঁড়েঘরে তাঁর কিছু দার্শনিক রচনা সম্পাদন করেছিলেন এবং সেখানে তার ছাত্র হান্না অ্যারেন্ড সহ পদচারণের জন্য দর্শনার্থীদের আমন্ত্রণ করা হত। এই ঝুপড়িটি তাঁর রচনা, আবাসন, চিন্তাভাবনায় স্পষ্টভাবে সম্পৃক্ত, যা এখনো অসংখ্য পর্যটকের আকর্ষণের কেন্দ্র।
যাদুঘরসমূহ
গুটাচের ভগসবাওয়ার্ফ ফার্মে অবস্থিত 'ব্ল্যাক ফরেস্ট ওপেন এয়ার মিউজিয়াম'-এ প্রাচীন ব্ল্যাক ফরেস্টে নির্মিত বাড়ি বিদ্যমান, এগুলো প্রাচীনকালে ব্ল্যাক ফরেস্টের জনগণের তৈরী আসল বাড়ি যাদেরকে একত্রে একটি মিউজিয়াম হিসেবে দেখানো হয় এবং এগুলো ১৬ থেকে ১৭ শতাব্দীর কৃষিজীবনকে তুলে ধরে। এই বাড়িগুলোকে এদের আসল অবস্থান থেকে কিছুটা ভেঙ্গে ফেলা হয় এবং মূল অংশগুলোকে আলাদা করে নিয়ে এসে পুন-নির্মিত করা হয়। ফারটোয়াঙ্গেনে অবস্থিত 'জার্মান ক্লক মিউজিয়াম' ব্ল্যাক ফরেস্টের ঘড়ি উৎপাদন শিল্পের যুগটিকে প্রদর্শন করে। স্কিলট্যাকের 'শ্যাটেস্যাক মিউজিয়াম'-কে ব্ল্যাক ফরেস্টের বনজ(কাঠ ও চামড়া শিল্প) অর্থনৈতিক যুগের জীবন্ত ইতিহাস বলা হয়, যা মূলত কিনজিগ নদীর উপত্যকার বনজ সম্পদ নির্ভর অর্থনৈতিক যুগের অনেক তথ্য প্রদান করে। ব্ল্যাক ফরেস্ট ও এর আশেপাশের এলাকাগুলোর পোশাক-আশাকের স্পষ্ট বিবরণ পাওয়া যায় হাস্ল্যাক ইম কিঞ্জিটালে অবস্থিত 'ব্ল্যাক ফরেস্ট কস্টিউম মিউজিয়াম' হতে। একই স্থানের আরেকটি যাদুঘরের নাম 'হ্যান্সজ্যাকব মিউজিয়াম ও হ্যান্সজ্যাকব আর্কাইভ' যা বাডেনের বিখ্যাত লেখক,কাহিনীকার, পুরোহিত, রাজনীতিবিদ এবং ইতিহাসবিদ হেইনরিক হ্যান্সজ্যাকবের কর্ম-কীর্তির উপর গঠিত। আরো রয়েছে 'মিমা মিনারেলোজি অ্যান্ড ম্যাথমেটিক্স মিউজিয়াম' যা ব্ল্যাক ফরেস্টের খনিজ শিল্পযুগকে তুলে ধরে। এটি ওবারওয়ালফ্যাকে অবস্থিত। এ যাদুঘরে বিভিন্ন খনি, আকরিক ও এদের খননে ব্যহৃত হাতিয়ারের প্রদর্শনী রয়েছে এবং এদের প্রত্যেকের পাশে এসব খনন কাজ ও আকরিক সম্পর্কিত বিভিন্ন ধরনের গাণিতিক বিশ্লেষণও বিদ্যমান।
সড়ক পরিবহন
বেশ কয়েকটি পর্যটক রুট ব্ল্যাক ফরেস্টের মধ্য দিয়ে চলে। সুপরিচিত ছুটির দিনে খোলা রুটগুলি হলো ব্ল্যাক ফরেস্ট হাই রোড (বি ৫০০) এবং জার্মান ক্লক রোড। স্থানীয় রাস্তাগুলোর কারণে ব্ল্যাক ফরেস্ট মোটরসাইকেল চালকদের জন্য একটি জনপ্রিয় গন্তব্য। তবে বহুসংখ্যক দুর্ঘটনা এবং প্রচুর শব্দদূষণের কারণে গতিসীমা প্রবর্তনের মাধ্যমে কিছু নির্দিষ্ট রাস্তা ছাড়া বাকি রাস্তাগুলো সীমাবদ্ধ করা হয়েছে। উদাহরণস্বরূপ, ১৯৮৪ সাল থেকে, মোটরসাইকেল চালকদের জন্য গ্রীষ্মের সাপ্তাহিক ছুটির সময়ে স্কাউইনসল্যান্ডে পর্বত-রেসিং রুট ব্যবহার নিষিদ্ধ করা হয়েছিল। ড্রাইভারদের জন্য, এই অঞ্চলের মধ্য দিয়ে প্রধান রুট ফাস্ট এ ৫ (E৩৫) মোটরওয়ে, তবে বিভিন্ন মনোরম রুট যেমন শোয়ার্জওয়ালঢোকস্ট্রাই (৬০ কিমি), বাডেন-বাডেন থেকে ফ্রেউডেন্সট্যাড, শোয়ার্জওয়াল্ড ট্যালেস্ট্রাই (১০০ কিমি), মুর্গ ও কিনজিগ উপত্যকা বা বাডিস্ক ওয়েইনস্ট্রাই (বাডেন ওয়াইন স্ট্রিট, ১৬০ কিলোমিটার), বাডেন-বাডেন থেকে ওয়েল অ্যাম রাইন পর্যন্ত একটি ওয়াইন রুট, এগুলো তুলনামূলক কম গতিসম্পন্ন ড্রাইভিং এর জন্য ব্যবহৃত হয়। শেষোক্ত রুটটি উত্তর ব্ল্যাক ফরেস্ট হতে দক্ষিণ ব্ল্যাক ফরেস্ট পর্যন্ত একটি মনোরম ট্রিপ এবং এতে রয়েছে বহু পুরানো ওয়াইনারি এবং ক্ষুদ্র গ্রাম। আরেকটি,জনপ্রিয় রুট হলো জার্মান ক্লক রুট, একটি বৃত্তাকার রুট যা এই অঞ্চলের ইতিহাসের একটি গুরুত্বপূর্ণ অংশকে প্রদর্শন করে। মধ্যযুগীয় সময় থেকে সমৃদ্ধ খনির ইতিহাসের কারণে এখানে জনসাধারণের জন্য পুনরায় প্রচুর খনি খোলা হয়েছে। এই জাতীয় খনিগুলি কিনজিগ উপত্যকা, সুজেন্টাল, মুনস্টার উপত্যকা এবং টডমুসের আশেপাশে দেখা যেয়ে থাকে।
রেলপথ পরিবহন
ব্ল্যাক ফরেস্টের সম্পূর্ণ এলাকা একসময় রেলওয়ে দ্বারা সংযুক্ত ছিল। উত্তর ব্ল্যাক ফরেস্টের পূর্ব অংশের এনজ উপত্যকা থেকে শুরু করে ফোরজেম থেকে বাড ওয়াইল্ডবাড ও নাগোল্ড ভ্যালি, সেখানকার রেলপথ হয়ে হর্ব অ্যাম নেকার, ওয়ার্টেমবার্গ ব্ল্যাক ফরেস্ট রেলপথ এসটাটগার্ট থেকে ক্যাল এবং গাউ রেলপথ এসটুটগার্ট থেকে ফ্রয়েডেনস্ট্যাড বা তার বর্তমান বিভাগটি ইউটিঞ্জেন থেকে ফ্রয়েডেনস্ট্যাড পর্যন্ত বিদ্যমান। রাইন সমভূমির উপত্যকাগুলি থেকে ব্ল্যাক ফরেস্টে অনেকগুলি রেললাইন চলমান,যেমন আলব ভ্যালি রেলপথ কার্লসরুহ থেকে বাড হেরেনালব, রাসট্যাট থেকে ফ্রেউডেনস্টাড পর্যন্ত মুর্গ ভ্যালি রেলপথ, আকার্ন থেকে ওটেনহোফেন ইম স্কোয়ার্জওয়াল্ড পর্যন্ত আকার ভ্যালি রেলওয়ে, অ্যাপেনউইয়ার থেকে বাড গ্রিজবাক পর্যন্ত রেঞ্চ ভ্যালি রেলপথ ইত্যাদি। বাডেন ব্ল্যাক ফরেস্ট রেলওয়ে ১৮৭৩ সাল থেকে হাউসাচ, ট্রাইবার্গ, সেন্ট জর্জেন, ভিলিনজেন এবং ডোনয়েসচিনজেনের উপর দিয়ে চলমান কনস্ট্যান্স হ্রদের উপরের এলাকা কনস্টানজের সাথে অফেনবার্গকে যুক্ত করে। হাউস্যাকে কিনজিগ ভ্যালি রেলওয়ে শাখা ফ্রয়েডেনস্টাডের কাছে ছেড়ে ডেনজলিংগনে এলজ ভ্যালি রেলওয়েটি ফ্রেউডেন্সট্যাড পর্যন্ত রয়েছে, ডেনজ-লিঙ্গেনে এলজ উপত্যকার রেলওয়ে এলজ্যাকে গিয়ে শেষ হয়েছে, হোলেন্টাল রেলওয়ে হোলেন্টাল উপত্যকা দিয়ে ফ্রেইবার্গ ইম ব্রেইসগাউ থেকে ডনউশিঙ্গেন পর্যন্ত যায়, আরও রয়েছে মিউনস্ট্রেটাল রেলওয়ে(বাড ক্রোজিঙ্গেন থেকে মিউনস্ট্রেটাল), ক্যান্ডার ভ্যালি রেলওয়ে (বাসেলের নিকটবর্তী হাল্টিঙ্গেন থেকে ক্যান্ডার উপত্যকার ভেতর দিয়ে ক্যান্ডার্ন পর্যন্ত) এবং উইজেন ভ্যালি রেলোয়ে(ক্যান্ডার্ন থেকে জেল ইম উইজেন্টাল)। থ্রি লেকস রেলওয়ে টিটিসি শহরের হোলেন্টাল রেলওয়ে থেকে উইন্ডফলওয়াইহার ও স্কালসি পর্যন্ত যাওয়া আসা করে। ইউট্যাক ভ্যালি রেলওয়ে বাডেন-ওয়ার্টেমবার্গ ও সুইজারল্যান্ডের সীমানা দিয়ে অতিক্রম করে এবং ওয়াল্ডশাটিয়েঙ্গেনের সাথে ইমেনডিয়েঙ্গেন অঞ্চলকে ব্ল্যাক ফরেস্ট রেলওয়ের উপর যুক্ত করে। এই রুটগুলির বেশিরভাগ আজও ব্যস্ত, তবে কিছু জনপ্রিয় রেলওয়ে এখন শুধুই ঐতিহ্যের প্রতীক হিসেবে দাঁড়িয়ে আছে।
সারে কাউন্টি ক্রিকেট ক্লাব
সারে কাউন্টি ক্রিকেট ক্লাব ১৮টি পেশাদার প্রথম-শ্রেণীর কাউন্টি ক্রিকেট ক্লাবের মধ্যে অন্যতম। ইংল্যান্ড ও ওয়েলসের ঘরোয়া ক্রিকেট অবকাঠামোয় এ ক্লাবটি গড়ে উঠে। এটি ঐতিহাসিক কাউন্টি সারের প্রতিনিধিত্বকারী দল। ১৮৪৫ সালে ক্লাবটি প্রতিষ্ঠিত হয়। দক্ষিণ লন্ডনের লাম্বেথের কেনিংটন এলাকায় অবস্থিত ওভাল মাঠে ক্লাবটি তাদের প্রধান অনুশীলনী মাঠ হিসেবে ব্যবহার করে। এছাড়াও ক্লাবের আরও দুইটি অতিরিক্ত মাঠ রয়েছে। ক্রয়ডনের হুইটগিফট ও গিল্ডফোর্ডের উডব্রিজ রোডে প্রত্যেক মৌসুমেই খেলে থাকে। গ্যারেথ বেটি দলের অধিনায়ক ও গ্রাহাম ফোর্ড কোচের দায়িত্ব পালন করছেন।
ইতিহাস
সারে ক্লাব তাদের ইতিহাসে তিনটি উল্লেখযোগ্য সময় সফলতার সাথে অতিবাহিত করেছে। ১৮৫০-এর দশকে অনানুষ্ঠানিকভাবে তারা সাতবার চ্যাম্পিয়ন কাউন্টির মর্যাদা পায়। ১৮৮৭ থেকে ১৮৯৫ সালের মাঝে আটবার শিরোপা জয় করে। তন্মধ্যে, কাউন্টি চ্যাম্পিয়নশীপের ইতিহাসের প্রথম আসরেও তারা চ্যাম্পিয়ন হয়েছিল। ১৯৫২ থেকে ১৯৫৮ সময়কালে ধারাবাহিকভাবে সাতবার জয় পায়। এরপূর্বে ১৯৫০ সালে ল্যাঙ্কাশায়ারের সাথে যৌথভাবে বিজয়ী হয়। ১৯৫৫ সালে সারে দল ২৮টি খেলার মধ্যে ২৩টিতে জয় পায় যা রেকর্ডরূপে চিহ্নিত হয়ে আছে। ১৯৯৩ সালের পূর্বে অন্য কোন দলই কোন মৌসুমেই ২৩ খেলায় জয় পায়নি। অদ্যাবধি সারে দল আনুষ্ঠানিক কাউন্টি চ্যাম্পিয়নশীপে ১৮বার শিরোপা জয় করতে সক্ষম হয়। তাদের এ সাফল্যে কেবলমাত্র ইয়র্কশায়ার অগ্রগামী।
ক্লাবের চিরায়ত ব্যাজ হচ্ছে প্রিন্স অব ওয়েলসের পালক। লর্ড রোজবেরি এ প্রতীক ব্যবহারে প্রিন্স অব ওয়েলসের কাছ থেকে অনুমতি নেন। উত্তরাধিকারী সূত্রে প্রাপ্ত সম্পত্তিতে ১৯১৫ সালে ওভাল স্ট্যান্ড নির্মিত হয়।
ব্যাপকভাবে বিশ্বাস করা হয় যে, ক্রিকেট স্যাক্সন বা নরম্যান সময়কালে ওয়েল্ডে শিশুদের আড্ডাস্থলে উৎপত্তি হয়। অল্পকিছুদিন পরই প্রতিবেশী সারে এলাকায় পৌঁছে যায়। এ ক্রীড়ার উৎপত্তিস্থান না হলেও সারে মুদ্রণশিল্পের কল্যাণে প্রথম নির্দিষ্ট স্থান হিসেবে মর্যাদা লাভ করে। ১৫৯৮ সালের আইন আদেশ বলে নিশ্চিত করা হয় যে, ১৫৫০ সালে গিল্ডফোর্ডের এক টুকরো জমিতে বিদ্যালয়ের ছাত্ররা সর্বপ্রথম ক্রিকেট খেলেছিল। ১৬১১ সালে রাজা প্রথম জেমস তার জ্যেষ্ঠ পুত্র প্রিন্স অব ওয়েলস হেনরিকে কেনিংটন ও ভক্সহলের ভূ-স্বামীরূপে ঘোষণা করেন। এখানেই সারের প্রধান অনুশীলনী মাঠ বর্তমানের ওভাল রয়েছে। অদ্যাবধি, প্রিন্স অব ওয়েলসের পালক ক্রিকেট ক্লাবের প্রতীক হিসেবে ব্যবহার করা হয়।
ব্যবহৃত মাঠ
নিজ মাঠের খেলাগুলোয় অংশ নিতে সারে দল তাদের সূচনালগ্ন থেকে এ পর্যন্ত পনেরটি পৃথক মাঠ ব্যবহার করেছে। নিচের ছকে প্রত্যেক মাঠে প্রথম-শ্রেণী, লিস্ট এ বা টুয়েন্টি২০-এর নিজস্ব খেলাগুলোর বিবরণ তুলে ধরা হলো।
উল্লেখযোগ্য সাবেক খেলোয়াড়
সারে কাউন্টি ক্রিকেট ক্লাবের পক্ষে প্রথম-শ্রেণীর ক্রিকেট, লিস্ট এ ক্রিকেট ও টুয়েন্টি২০ ক্রিকেটে সম্মিলিতভাবে ২০০ বা ততোধিক খেলায় অংশগ্রহণকারী খেলোয়াড়দেরকে নিচে দেখানো হয়েছে।
কোচিং কর্মকর্তা
১৭ জুন, ২০১৩ তারিখে ক্রিস অ্যাডামসকে পদচ্যুত করা হলে ক্লাব ক্রিকেট ম্যানেজারের পদ শূন্য হয়। প্রথম একাদশের কোচ ইয়ান সল্‌স্‌বারিকেও একই সঙ্গে পদচ্যুত করা হয়। অ্যাডামস ২০০৮ সাল থেকে এ পদে নিযুক্ত হয়েছিলেন। এরপূর্বে ২০০৬ সালে সহকারী কোচ থেকে উপনীত হওয়া কোচ অ্যালান বুচার এ দায়িত্বে ছিলেন। এ সময়ে তার সন্তান মার্ক বুচার ক্লাবের অধিনায়কের দায়িত্বে ছিলেন। ১৯৭৯ থেকে ১৯৮৬ সময়কালে মিকি স্টুয়ার্ট ক্রিকেট ম্যানেজারের দায়িত্ব পালন করেন। একসময় তিনি ক্লাবের পক্ষেও খেলেছিলেন।
অ্যাডামসকে বিতাড়নের পর ঘোষণা করা হয় যে, অ্যালেক স্টুয়ার্ট প্রথম একাদশের দীর্ঘস্থায়ী উত্তরাধিকার না পাওয়া পর্যন্ত দলের দায়িত্ব পালন করবেন। এ সময় বোলিং কোচ স্টুয়ার্ট বার্নসকে তার সহকারী হিসেবে মনোনয়ন দেয়া হয়। অক্টোবর, ২০১৩ সালে ক্লাব কর্তৃপক্ষ ঘোষণা করে যে, ফেব্রুয়ারি, ২০১৪ সাল থেকে গ্রাহাম ফোর্ড ক্লাবের প্রধান কোচ এবং নতুন পদ হিসেবে ক্রিকেট পরিচালক হিসেবে স্টুয়ার্ট দায়িত্ব পালন করবেন। ২০১৬ সালের শুরুর দিকে গ্রাহাম ফোর্ড প্রধান কোচের পদ থেকে ইস্তফা দেন ও মাইকেল ডি ভেনুতোকে মনোনয়ন দেয়া হয়।
সোনিয়া সিং
সোনিয়া সিং একজন ভারতীয় টেলিভিশন অভিনেত্রী । তিনি ড কীর্তী মেহেরা হিসেবে তার ভূমিকার জন্য পরিচিত। স্টার ওয়ান এর সবচেয়ে জনপ্রিয় ধারাবাহিক দিল মিল গেয়ি, তিনি রিচা  থাকরাল হিসেবেপরিচয়, সুষমা হিসেবে ভাবি এবং অন্তরা  হিসেবেকুমকুম - এক  প্যায়ারা সা বন্ধন ।
গাইবান্ধা পল্লী বিদ্যুৎ সমিতি
গাইবান্ধা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। গাইবান্ধা পল্লী বিদ্যুৎ সমিতি রংপুর বিভাগের গাইবান্ধা জেলায় ২টি জোনাল অফিস, ৪টি সাব-জোনাল অফিস, ১টি এরিয়া অফিস ও ৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। গাইবান্ধা পল্লী বিদ্যুৎ সমিতি প্রতিষ্ঠিত হয় ১৯৯৯ সালের ২ ডিসেম্বর এবং বাণিজ্যিকভাবে বিদ্যুতায়িত হয় ২০০০ সালের ১ মার্চ।
ইতিহাস
গাইবান্ধা পল্লী বিদ্যুৎ সমিতির যাত্রা শুরু হয় ১৯৯৯ সালে। এ সমিতির অধীনে ৫টি উপজেলা, ৫৮টি ইউনিয়ন ও ৮৮৯টি গ্রাম রয়েছে। এর সদর দপ্তর গাইবান্ধার তুলসীঘাটে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
গাইবান্ধা পল্লী বিদ্যুৎ সমিতির প্রায় পাঁচ লক্ষ আবাসিক গ্রাহক রয়েছে।
মং শৈ প্রু চৌধুরী
মং শৈ প্রু চৌধুরী আওয়ামী লীগের রাজনীতিবিদ, বান্দরবানের বোমাং সার্কেলের ১৪ তম রাজা এবং রাজনীতিবিদ। পাকিস্তান আমল এবং স্বাধীন বাংলাদেশে তিনি বিভিন্ন সময় সংসদ সদস্য ও মন্ত্রীর দায়িত্ব পালন করেন।
মৃত্যু
মং শৈ প্রু চৌধুরী ১৯৯৮ সালে মৃত্যুবরণ করেন।
স্যামসাং গ্যালাক্সি নোট ৭
স্যামসাং গ্যালাক্সি নোট ৭ ( স্যামসাং গ্যালাক্সি নোট ৭ হিসাবে স্টাইলাইজড) স্যামসাং ইলেকট্রনিক্স দ্বারা ডিজাইন করা, বিকশিত, উৎপাদন এবং বাজারজাত করা একটি অবিচ্ছিন্ন অ্যান্ড্রয়েড ভিত্তিক ফ্যাবলেট। ২ আগস্ট ২০১৬ এ প্রকাশিত, এটি ১৯ আগস্ট ২০১৬ তারিখে গ্যালাক্সি নোট ৫এর উত্তরাধিকারী হিসাবে আনুষ্ঠানিকভাবে প্রকাশ করা হয়। স্যামসাং এর প্রথম এটতেই ইউএসবি-সি সংযোগকারীর পিন দেওয়া হয় এবং গ্যলাক্সি নোটের এটিই শেষ ফ্যাবলেট যেটাতে হোম বাটন রাখা হয়। যদিও এটি গ্যালাক্সি নোট সিরিজের ৬ষ্ঠ প্রধান ডিভাইস  তবুও তারা সিরিজ নাম্বার "6" এর পরিবর্তে "7" হিসাবে ব্র্যান্ডেড করেছে, কারণ গ্রাহকরা যাতে এটিকে স্যামসাং গ্যালাক্সি এস ৭ এর, চেয়ে নিম্ন মানের বলে মনে না করেন, যা একই বছর প্রকাশিত হয়েছিল।
জন ফ্রান্সিস (মুষ্টিযোদ্ধা)
জন ফ্রান্সিস (জন্ম ২৪শে এপ্রিল ১৯৬৫) একজন ভারতীয় মুষ্টিযোদ্ধা। তিনি ১৯৮৮ সালের গ্রীষ্মকালীন অলিম্পিকে পুরুষদের ফেদার ওয়েট ইভেন্টে অংশ নিয়েছিলেন।
২০নং ওয়ার্ড, ঢাকা দক্ষিণ সিটি কর্পোরেশন
২০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৫৬ নং ওয়ার্ড ছিল। মেগাসিটি ঢাকার সেগুনবাগিচায় ওয়ার্ড নং ২০ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৮ আসনের অন্তর্গত। এ ওয়ার্ডের বর্তমান কাউন্সিলর হলেন ।
বিবরণ
ওয়ার্ড ২০ ঢাকা শহরের সেগুন বাগিচা, তোপখানা রোড, বঙ্গবন্ধু এ্যাভিনিউ ও রেস্ট হাউজ, টি, বি ক্লিনিক এলাকা, ঢাকা মেডিকেল কলেজ হাসপাতাল, ও আ/এ, হাইকোর্ট ষ্টাফ কোয়ার্টার ও সোহরাওয়ার্দী উদ্যান, ফুলবাড়ীয়া স্টেশন পূর্ব এলাকা, পশ্চিম ফুলবাড়ীয়া এবং সচিবালয় এলাকা, আব্দুল গণি রোড এবং সচিবালয় স্টাফ কোয়ার্টার, পশ্চিম পুরাতন রেলওয়ে কলোনী, রেলওয়ে হাসপাতাল এলাকা, ইস্টর্ন হাউজিং এবং টয়েনবি সার্কুলার রোড, রমনা গ্রীন হাউজ, ইঞ্জিনিয়ারিং ইউনিভার্সিটি এবং আবাসিক এলাকা, নজরুল ইসলাম হল আহসান উল্যাহ হল, তিতুমীর হল, ঢাকা মেডিকেল কলেজ হোস্টেল (ফজলে রাব্বি হল), শেরবাংলা হল (প্রকৌশল বিশ্ববিদ্যালয়), সোহরাওয়ার্দী হল (প্রকৌশল বিশ্ববিদ্যালয়), শহীদুল্লাহ হল (ঢাকা বিশ্ববিদ্যালয), ফজলুল হক হল, ডঃ এম এ রশিদ হল, শহীদ স্মৃতি হল, প্রকৌশল বিশ্ববিদ্যালয় ছাত্রী হল এলাকা নিয়ে গঠিত।
হাস্যরসাত্মক ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার
হাস্যরসাত্মক ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রীকালীন হাস্যরসাত্মক ধারাবাহিকে অতিথি চরিত্রে অসামান্য অভিনয়ের জন্য অভিনেতাদের এই পুরস্কার প্রদান করা হয়। ১৯৮৮ সালের পূর্বে এটি নির্দিষ্ট কোন লিঙ্গের জন্য প্রদান করা হত না, তাই এই বিভাগটির শিরোনাম ছিল হাস্যরসাত্মক ধারাবাহিকে সেরা অতিথি শিল্পী। অন্যান্য পুরস্কারের মত "অতিথি" পুরস্কার প্রাইমটাইম এমি পুরস্কার আয়োজনে প্রদান করা হয় না, বরং এটি ক্রিয়েটিভ আর্টস এমি পুরস্কার আয়োজনে প্রদান করা হয়।
শ্রীলঙ্কার ধূসর ধনেশ
শ্রীলঙ্কার ধূসর ধনেশ হল একটি প্রজাতির ধনেশ পাখি এবং এরা প্রধানত শ্রীলঙ্কার বিভিন্ন জায়গায় বসবাস করে। এর বৈজ্ঞানিক নাম Ocyceros gingalensis৤ এটি কোন বিপন্ন পাখি নয়৤
শ্রীলঙ্কার ধূসর ধনেশ হল একটি যূথচর পাখি যাদেরকে প্রধানত জঙ্গল এলাকায় দেখতে পাওয়া যায়। এরা প্রধানত ডুমুর খেয়েই বেঁচে থাকে এছড়াও কিছু কিছু সময়ে এরা বিভিন্ন পোকামাকড়, সরীসৃপ যেমন টিকটিকি ইত্যাদিকেও খাদ্য হিসেবে গ্রহণ করে থাকে। স্ত্রী ধনেশরা প্রধানত ৩-৪ টি ছোটো ছোটো সাদা রঙের ডিম পারে এবং এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি।
এই ধনেশরা প্রধানত আকারে বড় হয় এবং লম্বায় এরা হয় প্রায় ৪৫ সেমি পর্যন্ত। এদের পাখনার রঙ হয় বাদামি ধূসর রঙের এবং এদের প্রাথমিক পাখনার রঙ হয় কালো রঙের। এদের পিঠের রঙ হয় ঘন ধূসর রঙের এবং এদের মাথার কাছে বাদামি রঙের একটা মুকুটের মতোন অংশ থাকে। এদের লম্বা ল্যাজ হয় কালচে রঙের এবং এর ধার বরাবর সাদা রঙ হয়। এদের নিচের অংশের রঙও হয় সাদা। এদের লম্বা বাঁকানো ঠোটের ওপরে কোনো শিরস্ত্রাণ থাকে না। পুরুষ এবং মহিলা উভয়ই দেখতে একইরকম হয় কিন্তু ছেলেদের ঠোঁটের রঙ মেয়েদের থেকে বেশি ফ্যাকাশে হয়, এদের রঙ হয় ক্রিম রঙের। অপ্রাপ্তবয়স্কদের ঘন কালো উপরের অংশ এবং ঠোঁটের রঙ হয় হাল্কা ক্রিম এবং ল্যাজের রঙ হয় সাদা। এরা খুব আস্তে ওড়ে কিন্তু তা খুব শক্তিশালী হয়।
সংস্কৃতি
শ্রীলঙ্কাতে এই পাখিগুলোকে Alu Kadatta বলে ডাকা হয় সিংহলি ভাষাতে।
বক্সার লোকসভা কেন্দ্র
বক্সার লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বক্সার শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বক্সার লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী অশ্বানী কুমার চৌবে।
কলকাতা বিশ্ববিদ্যালয়ের অধীনস্থ কলেজের তালিকা
পশ্চিমবঙ্গের কলেজ গুলির তালিকা
টমাহক (ক্ষেপণাস্ত্র)
টমাহক (Tomahawk) সবধরনের আবহাওয়ায় ব্যবহার উপযোগী দূরপাল্লার সাবসনিক গতিসম্পন্ন একটি ক্ষেপণাস্ত্র বা মিসাইল। মার্কিন যুক্তরাষ্ট্রের জেনারেল ডাইন্যামিক্স কর্পোরেশন ১৯৭০ সালে এটি প্রথম নির্মাণ করে। এটির নকশা করা হয়েছিল স্বল্প উচ্চতায় ব্যবহার উপযোগী মাঝারি থেকে দূরপাল্লার ক্ষেপণাস্ত্র হিসেবে যা ভূমি থেকে উৎক্ষেপণযোগ্য। পরবর্তীতে এটিতে বেশ কয়েকবার উন্নততর করা হয়েছে। বর্তমানে এটি নির্মাণ করে রেথেয়ন কোম্পানি। কিছু কিছু টমাহক ক্ষেপণাস্ত্র ম্যাকডোনেল ডগলাসও নির্মাণ করে।
২০১১ সালের হিসেব অনুযায়ী একটি টমাহক ক্রুজ মিসাইল তৈরীতে ব্যয় হয় $১,৪১০,০০০ মার্কিন ডলার।
শিরোপরবর্তী অঞ্চল
শিরোপরবর্তী অঞ্চল (ইংরেজিঃ postcranium) বলতে প্রাণিবিজ্ঞান ও ভার্টিব্রাটা প্রত্ননৃবিজ্ঞানে বুঝানো হয় করোটি ব্যতীত কঙ্কালের সমস্ত অংশ। উদাহরণস্বরুপ ডায়ানোসরের ন্যায় বিলুপ্ত প্রাণীর যতগুলো জীবাশ্ম পাওয়া গিয়েছে, সব জীবাশ্মের খুলি পাওয়া যায় না, অন্যান্য হাড়গোড় পাওয়া গিয়েছে। এসব হাড়্গোড়কে একত্রে পোস্টক্রানিয়া বা শিরোপরবর্তী অঞ্চল বলা যায়।
ল্যাকমে কসমেটিকস
ল্যাকমে হল একটি ভারতীয় প্রসাধনী মার্কা, যার মালিক হিন্দুস্তান ইউনিলিভার। এর নামকরণ করা হয়েছিল ফরাসি অপেরা ল্যাকমে, যেটি নিজেই দেবী লক্ষ্মীর জন্য ফরাসি শব্দ যিনি তার সৌন্দর্যের জন্য বিখ্যাত। এটি ১৯৫২ সালে টাটা অয়েল মিলের ১০০% সহায়ক হিসাবে শুরু হয়েছিল, প্রধানমন্ত্রী জওহরলাল নেহেরু উদ্বিগ্ন হওয়ার পরে, যে ভারতীয় মহিলারা সৌন্দর্য পণ্যে মূল্যবান বৈদেশিক মুদ্রা ব্যয় করছেন এবং জেআরডি টাটাকে ভারতে তৈরি করতে রাজি করান। সিমোন টাটা কোম্পানিতে পরিচালক হিসেবে যোগ দেন এবং চেয়ারপারসন হন। ১৯৯৮ সালে, টাটা তাদের অংশীদারিত্ব হিন্দুস্তান ইউনিলিভারের কাছে বিক্রি করে inr 2000000000 রুপিতে।
ল্যাকমে প্রধানত রঙিন প্রসাধনী পণ্য যেমন লিপস্টিক, আইলাইনার এবং ত্বকের যত্নের ক্রিম বিক্রি করে। ডিসেম্বর ২০১৮ সালে, এটি তার ই-কমার্স প্ল্যাটফর্ম চালু করেছে। ২০২১ সাল পর্যন্ত, ল্যাকমে লিভার-এর অধীনে ৪৮৫টি বিউটি সেলুনও চালায়। কোম্পানিটি ল্যাকমে ফ্যাশন উইক, একটি দ্বি-বার্ষিক ফ্যাশন সপ্তাহের টাইটেল স্পন্সর যা মুম্বাইতে হয়।
ল্যাকমে মার্কার রাষ্ট্রদূত হিসেবে আছেন শ্রদ্ধা কাপুর, কাজল দেবগন, কারিনা কাপুর এবং অনন্যা পান্ডে।  ব্র্যান্ড ট্রাস্ট রিপোর্ট ২০১২-এ, ল্যাকমে ভারতের সবচেয়ে বিশ্বস্ত ব্র্যান্ডগুলির মধ্যে ১০৪তম স্থানে ছিল এবং পরের বছর এটি তালিকায় ৭১তম স্থানে ছিল। ২০১৪ সালে, ব্র্যান্ড ট্রাস্ট রিপোর্ট ২০১৪ অনুসারে ল্যাকমে ভারতের সবচেয়ে বিশ্বস্ত ব্র্যান্ডগুলির মধ্যে ৩৬তম স্থানে ছিল।
জেন্টলম্যান (১৯৯৩-এর চলচ্চিত্র)
জেন্টলম্যান (ஜென்டில்மேன்) হচ্ছে ১৯৯৩ সালে মুক্তিপ্রাপ্ত একটি ভারতীয় তামিল চলচ্চিত্র। সহিংসতা এবং মারপিটধর্মী এই চলচ্চিত্রটি রচনা এবং পরিচালনা করেছিলেন এস. শঙ্কর, তার পরিচালিত এটিই ছিলো প্রথম চলচ্চিত্র। চলচ্চিত্রটিতে অভিনয় করেন অর্জুন সারজা, মধু - এঁরা নায়ক-নায়িকা হিসেবে ছিলেন, এছাড়াও ছিলেন এম এন নম্বিয়ার, শুভাশ্রী, মনোরমা, গৌণদমনী, সেন্দিল এবং বিনীত। চলচ্চিত্রটির কাহিনীতে দেখানো হয় যে, মাদ্রাজ শহরের একজন ব্যবসায়ী রাত্রের বেলা চোর সেজে বড় লোকদের খাবার চুরি করে গরীব মানুষদেরকে দিয়ে দেয়।
চলচ্চিত্রটি ১৯৯৩ সালের ৩০শে জুলাই তারিখে মুক্তি পায় এবং বক্স অফিস সফলতা পায়, ১৭৫টি প্রেক্ষাগৃহে ভালো করেই চলে কারণ দর্শকদের হৃদয় ছুঁয়ে গিয়েছিলো চলচ্চিত্রটি। চলচ্চিত্রটি তিনটি ফিল্মফেয়ার পুরস্কার দক্ষিণ এবং চারটি তামিলনাড়ু রাজ্য চলচ্চিত্র পুরস্কার জেতে তন্মধ্যে অভিনেতা অর্জুন সারজা শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।
সংকেত প্রক্রিয়াজাতকরণ
সংকেত প্রক্রিয়াজাতকরণ (Signal processing) বলতে সংকেতসমূহের বিশ্লেষণ, সংশ্লেষণ এবং পরিবর্তনসাধনকে বোঝানো হয়। এখানে “সংকেত” বলতে বাস্তব বিশ্বের কোন ঘটনার আচরণ বা বৈশিষ্ট্যসমূহ (যেমন শব্দ, চিত্র, জীববৈজ্ঞানিক পরিমাপসমূহ, ইত্যাদি) সম্পর্কে তথ্যাদিকে প্রতিনিধিত্বকারী গাণিতিক ফাংশনকে বোঝানো হয়। সংকেত প্রক্রিয়াজাতকরণ কৌশলগুলি ব্যবহার করে সম্প্রচারিত সংকেতের নির্ভরযোগ্যতা বৃদ্ধি, সংকেত সঞ্চয়ে দক্ষতা বৃদ্ধি, এবং ব্যক্তিমনে সংকেতের মান উন্নয়ন করা হয়। এ ছাড়াও কোন একটি পরিমাপযোগ্য সংকেতের এক বা একাধিক উপাদানকে চিহ্নিত করা ও এগুলির উপর জোর দেওয়ার জন্যও সংকেত প্রক্রিয়াজাতকরণের কৌশলগুলি কাজে লাগে।
ইতিহাস
অ্যালান অপেনহাইম এবং রোনাল্ড শেফারের মতে সংকেত প্রক্রিয়াজাতকরণের মূলনীতিগুলিকে ১৭শ শতকের ধ্রুপদী সাংখ্যিক বিশ্লেষণের কৌশলগুলিতে খুঁজে পাওয়া সম্ভব। তারা আরও বলেন যে এইসব কৌশলের ডিজিটাল মাধ্যমে প্রয়োগ ও উন্নতিসাধন মূলত ১৯৪০ ও ১৯৫০-এর দশকের ডিজিটাল নিয়ন্ত্রক ব্যবস্থাগুলিতে খুঁজে পাওয়া সম্ভব।
বিভিন্ন ধরনের সংকেত
শব্দ সংকেত, তড়িৎ সংকেত, আ্যনালগ সংকেত, ডিজিটাল সংকেত প্রভৃতি ।
আ্যনালগ সংকেত
যদি কোন সংকেতের মান, নির্দিষ্ট সীমার মধ্যে যেকোন মান হতে পারে, তবে তাকে আ্যনালগ সংকেত বলে।
ডিজিটাল সংকেত
কোন সংকেত কে যদি কেবলমাত্র দুইটি মান দ্বারা (যেমনঃ ০ এবং ১ অথবা ৫ভোল্ট এবং ০ ভোল্ট) প্রকাশ করা হয়, তখন সেই সংকেতকে ডিজিটাল সংকেত বলা হয়। উপযুক্ত ব্যবস্থার সাহায্যে যেকোন আ্যনালগ সংকেতকে ডিজিটাল এ রূপান্তর করা যায়, আবার এর বিপরীতটি ও করা যায়।
যযাতি
যযাতি (ययाति, ), হিন্দু ঐতিহ্যের একজন রাজা। তাকে চন্দ্রবংশের রাজা হিসেবে বর্ণনা করা হয়েছে। তাকে যাদব ও পাণ্ডবদের বংশের বংশধর হিসেবে গণ্য করা হয়।
কিছু গ্রন্থে তাকে রাজা নহুষ ও অশোকসুন্দরী (শিব ও পার্বতীর কন্যা) এর পুত্র বিবেচনা করা হয়েছে; যাইহোক, প্রাথমিক সূত্রে জানা যায় যে, অজ্যপাসের কন্যা বিরাজাস ছিলেন যযাতির মা। তার পাঁচ ভাই ছিল: যতি, সংযতি, অযতি, বিযতি ও কৃতি। যযাতি সমগ্র বিশ্ব জয় করেছিলেন এবং তিনি ছিলেন চক্রবর্তী (বিশ্ব সম্রাট)।
রুহুল কুদ্দুস (দ্ব্যর্থতা নিরসন)
রুহুল কুদ্দুস নামটি নিচের ব্যক্তিবর্গকে নির্দেশ করতে পারে:
যযাতি
তিনি শুক্রের কন্যা দেবযানীকে বিয়ে করেছিলেন, এবং রাজা বৃষপার্বণের কন্যা ও দেবযানীর দাসী শর্মিষ্ঠাকে উপপত্নী হিসেবে গ্রহণ করেছিলেন। শর্মিষ্ঠার সাথে তার সম্পর্কের কথা শুনে, দেবযানী তার পিতার কাছে অভিযোগ করেন, যিনি যযাতিকে জীবনের প্রথম দিকে বার্ধক্যের জন্য অভিশাপ দিয়েছিলেন, কিন্তু পরে তাকে তার পুত্র পুরুর সাথে বিনিময় করার অনুমতি দিয়েছিলেন। তার কিংবদন্তিটি মহাভারতের আদিপর্বে, সেইসাথে ভাগবত পুরাণ ও মৎস্য পুরাণেও উল্লেখ পাওয়া যায়।
বংশ ও প্রাথমিক জীবন
ব্রহ্মার পুত্র ছিলেন অত্রি, একজন ব্রহ্মর্ষি। অত্রির পুত্র ছিলেন চন্দ্র দেবতা। চন্দ্রের নাম অনুসারে চন্দ্রবংশের নামকরণ করা হয়েছে। চন্দ্রের পুত্র ছিলেন বুধ। বৈবস্বত মনুর কন্য ইলা ও বুধের পুত্র পুরুর্বস, যিনি ঋষি কশ্যপের অধীনে অধ্যয়ন করেছিলেন। পুরুর্বস অপ্সরা ঊর্বশীকে বিয়ে করেছিলেন এবং তার অনেক ছেলে ছিল, যার মধ্যে আয়ুস ছিলেন জ্যেষ্ঠ। আয়ুস ঋষি চ্যবনের কাছ থেকে তার শিক্ষা শেষ করেন এবং অসুর রাজকুমারী প্রভাকে বিয়ে করেন। আয়ুসের পুত্র ছিলেন নহুষ, যিনি বশিষ্ঠ ঋষির অধীনে অধ্যয়ন করেছিলেন।
ইন্দ্রের ক্ষমতা হারানোর পর, দেবতারা নহুষকে নতুন ইন্দ্র হতে বলেন। নহুষ ১০০,০০০ বছর ধরে ঋষি বৃহস্পতির নির্দেশনায় ত্রিজগতে রাজত্ব করেছিলেন। নহুষের পুত্র, যার নেতৃত্বে যতি ও যযাতি, হাজার হাজার ব্রহ্মর্ষি এবং দেবতাদের দ্বারা শিক্ষিত হয়েছিল যারা তাদের পিতার জন্য অপেক্ষা করতেন। নহুষ অবশেষে অহংকারী হয়ে ওঠেন, এবং তাকে কঠোর শাস্তি দেওয়া হয়েছিল, তাকে সাপ হওয়ার জন্য এবং নরকে আরও বসবাস করার জন্য সপ্তর্ষি দ্বারা অভিশাপ দেওয়া হয়েছিল।। ইন্দ্র আরও একবার দেবতাদের রাজা হিসাবে পুনর্বহাল হলেন।
কিংবদন্তি
যযাতির কিংবদন্তি ভাগবত পুরাণের নবম অধ্যায়ের অষ্টাদশ ও উনিশতম অধ্যায়ে দেখা যায়।
যযাতির পিতা, নহুষ, তার অহংকার জন্য শাস্তি হিসাবে ঋষিদের দ্বারা উচ্চারিত অভিশাপে অজগরে রূপান্তরিত হয়। যযাতির বড় ভাই, যযাতিকে প্রাথমিকভাবে রাজ্য দেওয়া হয়, কিন্তু তা প্রত্যাখ্যান করে এবং এর পরিবর্তে তিনি একজন তপস্বী হন। তখন যযাতি তার জায়গায় রাজা হন এবং পৃথিবী শাসন করেন। তিনি তার চার ছোট ভাইকে বিশ্বের মূল দিক শাসন করার জন্য নিয়োগ করেন।
বিবাহ
একদিন, দৈত্য রাজা বৃষপার্বণের কন্যা শর্মিষ্ঠা এবং শুক্রাচার্যের কন্যা দেবযানী, শর্মিষ্ঠার সাথে তাদের বাড়ি থেকে দূরে একটি বনের পুকুরে স্নান করতে যান। তারা স্নান করার সময়, ইন্দ্র নিজেকে একটি প্রবল বাতাসে রূপান্তরিত করে, স্রোতের তীরে তাদের কাপড় সংগ্রহ করে এবং স্তূপে জমা করে। পরবর্তী বিভ্রান্তিতে, দুই মহিলা ঘটনাক্রমে একে অপরের পোশাক পরেন। যে ঝগড়া শুরু হয়, শর্মিষ্ঠা নগ্ন দেবযানীকে কূপে ফেলে দেয় এবং তার দলবল নিয়ে বনে চলে যায়। পরে, নহুশের পুত্র যযাতি, শিকারের পরে পুকুরে আসেন এবং দেবযানীকে তার রাজ্যে ফিরে আসার আগে সেখান থেকে উঠতে সাহায্য করেন। দেবযানী তার দাসী ঘূর্ণিকাকে তার বাবার কাছে পাঠিয়ে ঝগড়ার কথা জানান। শুক্র রাগান্বিত হন, এবং তাকে শান্ত করার জন্য, বৃষপার্বণ তার কন্যা শর্মিষ্ঠা সহ এক হাজার দাসীকে দেবযানীর সেবা করতে রাজি হন। কিছু সময় পরে, যযাতি আবার দেবযানীর সাথে দেখা করেন এবং দুজন প্রেমে পড়েন। শুক্র সম্মতি দেওয়ার পর দুজনে বিয়ে করেন।